ΓΡΑΠΤΗ ΕΡΩΤΗΣΗ E-2571/96 υποβολή: Antonio Tajani (UPE) και Riccardo Garosci (UPE) προς την Επιτροπή (11 Οκτωβρίου 1996)

Θέμα: Συμφωνία GSM, OMNITEL - Ιταλικό κράτος

Έχοντας υπόψη ότι ο ευρωπαίος επίτροπος για τον ανταγωνισμό Karel Van Miert, στη συνάντησή του, στις 11.09.1996, στη Ρώμη με τον υπουργό ταχυδρομείων, Antonio Maccanico, δήλωσε ότι η OMNITEL θα μπορούσε να εισπράξει από το ιταλικό κράτος 60 δισ. ως αντιστάθμιση προκειμένου να κλείσει η διαδικασία για παράβαση την οποία εκίνησε η Ευρωπαϊκή Επιτροπή εις βάρος της Ιταλίας 7 έχοντας υπόψη ότι ο ίδιος Van Miert επανέλαβε ότι η διαδικασία κατά της ιταλικής κυβέρνησης κατά τον Οκτώβριο 1995 θα κλείσει με την έκδοση μεταβατικών αδειών και την απόδοση του ποσού που είχε συμφωνηθεί και θα πληρωθεί από την OMNITEL ως αντιστάθμιση 7 λαμβάνοντας υπόψη ότι ο Van Miert δεν φαίνεται αμερόληπτος επιβάλλοντας στην Ιταλία να ευνοήσει την OMNITEL έναντι άλλων φορέων, μια επιχείρηση η οποία έχει ήδη δεχτεί σημαντικές κρατικές ενισχύσεις 7

Ερωτάται η Επιτροπή πώς είναι δυνατόν ένας επίτροπος της Ευρωπαϊκής Ένωσης, μόνος να δικάζει και να καταδικάζει την Ιταλία, να συμφωνεί το τίμημα που πρέπει να πληρωθεί, να ζητεί την καταβολή του τιμήματος αυτού χωρίς να ακούσει κανέναν.

Εξάλλου, δεν υπάρχουν προηγούμενα στο συγκεκριμένο θέμα και άλλες ευρωπαϊκές χώρες, μολονότι βρίσκονται σε παρόμοιες συνθήκες, δεν έχουν αντιμετωπίσει ανάλογες παρεμβάσεις εκ μέρους της ΕΕ.

Απάντηση του κ. Van Miert εξ ονόματος της Επιτροπής (5 Νοεμβρίου 1996)

Μετά από την απόφαση της Επιτροπής της 4ης Οκτωβρίου 1995 σχετικά με τους όρους που επιβλήθηκαν στο δεύτερο φορέα εκμετάλλευσης ραδιοτηλεφωνίας GSM (πανευρωπαϊκό σύστημα κινητής, κυψελωτής, ψηφιακής τηλεφωνίας) στην Ιταλία (95/489/ΕΚ) ((ΕΕ L 280 της 23.11.1995. )), η ιταλική κυβέρνηση κοινοποίησε στην Επιτροπή μια δέσμη διορθωτικών μέτρων που προτείθετα να λάβει, προκειμένου να εξουδετερώθει η στρέβλωση του ανταγωνισμού λόγω της καταβολής αρχικού ποσού ύψους 750 δισεκατομμυρίων λιρών, η οποία επιβλήθηκε στην εταιρεία Omnitel Pronto Italia (OPI) για την παραχώρηση αδείας GSM, κατά παράβαση του άρθρου 90 παράγραφος 1 και σε συνδυασμό με το άρθρο 86 της συνθήκης ΕΚ.

Η Επιτροπή επιβεβαίωσε, στις 7 Φεβρουαρίου 1996 ότι θεωρεί τα διορθωτικά αυτά μέτρα ικανά να αποκαταστήσουν την ισοτιμία των όρων ανταγωνισμού μεταξύ των φορέων εκμετάλλευσης GSM στην ιταλική αγορά, εφόσον τα μέτρα αυτά εφαρμόστουν πραγματικά στο πλαίσιο της απελευθέρωσης που προτείθεται την περίοδο αυτή.

Ενα από τα εν λόγω μέτρα είναι η μείωση της τιμής διασύνδεσης μεταξύ του κινητού δικτύου GSM της OPI και του μεταγόμενου τηλεφωνικού δικτύου της Telecom Italia κατά 25% το 1996 και το 1997 (δηλαδή 150 λίρες αντί για 200 λίρες ανα λεπτό), και μέχρι του ποσού των 60 δισεκατομμυρίων λιρών σε τρέχουσες τιμές.

Η Επιτροπή παρενέβει με τον ίδιο τρόπο και στα άλλα κράτη μέλη που έχουν επιβάλει καταβολή αρχικού ποσού μόνο στον δεύτερο φορέα. Μετά από τις παρεμβάσεις αυτές, το Βέλγιο και η Ιρλανδία αποφάσισαν να επιβάλουν παρόμοια καταβολή στον δημόσιο φορέα εκμετάλλευσης GSM. Εν το μεταξύ, τα εν λόγω κράτη μέλη επιβεβαίωσαν ότι η πληρωμή αυτή πραγματοποιήθηκε.

Το ζήτημα των προσωρινών αδειών είναι γενικότερο. Η Ιταλία μεταφέρει την περίοδο αυτή στο εθνικό της δίκαιο πολλές οδηγίες για την ελευθέρωση στον τομέα των τηλεπικοινωνιών, για τις οποίες οι προθεσμίες θέσης σε ισχύ έχουν ήδη εκπνεύσει. Η Επιτροπή ζήτησε από την ιταλική κυβέρνηση να χορηγήσει παράλληλα προσωρινές άδειες στις ενδιαφερόμενες εταιρείες ώστε να τους δωθεί η δυνατότητα να προσφέρουν τις υπηρεσίες που αναφέρονται στις οδηγίες αυτές, και ιδιαίτερα τις επικοινωνίες μέσω δορυφόρου, πριν από την τυπική έκδοση μέτρων μεταφοράς.